越華書院係清朝嘅廣州四大書院其中一間，原址喺而家嘅廣州市越秀區越華路嘅布政司後街、廣中路東南側一帶，包括依家廣中路小學嘅部分。嗰度隔籬冇幾遠就係小東營同「三·二九」起義指揮部舊址。清代廣東唔少嘅文化名人都入過書院任教或求學，好似係王映斗、葉衍蘭、梁躍權、李文田、黃任恆、劉士驥、鄭小谷、劉斌華、陳在謙、潘衍、潘桐、冒廣生、潘飛聲、葉恭綽、澎湃等等。